Աբու Մուսլիմ աթ-Թուրքմանի

Աբու Մուսլիմ աթ–Թուրքմանի (), ծնյալ Ֆադիլ Ահմադ Աբդալա ալ Հիյալի (), էթնիկ թուրքոման կամ իրաքցի թուրքմեն։ Ծառայել է Սադամ Հուսեյնի օրոք իրաքյան բանակի հատուկ նշանակության ընտրազորում՝ Իրաքի Հատուկ Հանրապետական գվարդիայում։ ԱՄՆ-ի զորքերի Իրաք ներխուժումից հետո, ալ-Թուրքմանին զորացրվել է բանակից և բանտարկվել Քեմփ-Բուկկայում, որտեղ պահվում էին Սադդամ Հուսեյնի բանակի շատ այլ նախկին սպաներ, որոնք հետագայում դարձան Իրաքի և Լևանտի իսլամական պետության` ԻԼԻՊ-ի գրոհայիններ։ Բանտից ազատվելուց հետո, ալ-Թուրքմանին միացել է ԻԼԻՊ-ին և դարձել նրա ղեկավարի` խալիֆ Աբու Բաքր ալ-Բաղդադիի տեղակալը և փոխարքան Իրաքում։ Նա ԻԼԻՊ-ի «ստվերային առաջնորդներից» մեկն է, որը նշանակում և հանում է Իսլամական պետության վիլայեթների մարզպետներին։

Սպանվել է Մոսուլ քաղաքի մերձակայքում ամերիկյան անօդաչու թռչող սարքի հարվածից։ Իրաքում հայտնաբերված փաստաթղթերի համաձայն՝ զինվորական իր կոչումով եղել է Իրաքի հետախուզության փոխգնդապետ։

Ծանոթագրություններ

Գրականություն 
 Behnam T. Said: Islamischer Staat: IS-Miliz, al-Qaida und die deutschen Brigaden. C.H. Beck, München, 2014, ISBN 978-3-406-67210-1

Իրաքում ծնվածներ
ԻԼԻՊ-ի անդամներ